CELEX: 62019CA0578
Language: hu
Date: 2021-03-18 00:00:00
Title: C-578/19. sz. ügy: A Bíróság (harmadik tanács) 2021. március 18-i ítélete (a Supreme Court of the United Kingdom [Egyesült Királyság] előzetes döntéshozatal iránti kérelme) – X kontra Kuoni Travel Ltd (Előzetes döntéshozatal – 90/314/ irányelv – Az 5. cikk (2) bekezdésének harmadik francia bekezdése – Utazási csomagok – Utazásszervező és fogyasztó között létrejött utazási csomagra vonatkozó szerződés – Az utazásszervező felelőssége a szerződésből eredő kötelezettségek más szolgáltatók általi megfelelő teljesítéséért – A szolgáltató munkavállalójának cselekményeiből eredő kár – Felelősség alóli mentesülés – Az utazásszervező vagy a szolgáltató által előre nem látható vagy nem megelőzhető esemény – A „szolgáltató” fogalma)

2021.5.10.   
            
            
               HU
            
            
               Az Európai Unió Hivatalos Lapja
            
            
               C 182/10
            
         
      A Bíróság (harmadik tanács) 2021. március 18-i ítélete (a Supreme Court of the United Kingdom [Egyesült Királyság] előzetes döntéshozatal iránti kérelme) – X kontra Kuoni Travel Ltd
      (C-578/19. sz. ügy) (1)
      
      (Előzetes döntéshozatal - 90/314/ irányelv - Az 5. cikk (2) bekezdésének harmadik francia bekezdése - Utazási csomagok - Utazásszervező és fogyasztó között létrejött utazási csomagra vonatkozó szerződés - Az utazásszervező felelőssége a szerződésből eredő kötelezettségek más szolgáltatók általi megfelelő teljesítéséért - A szolgáltató munkavállalójának cselekményeiből eredő kár - Felelősség alóli mentesülés - Az utazásszervező vagy a szolgáltató által előre nem látható vagy nem megelőzhető esemény - A „szolgáltató” fogalma)
      (2021/C 182/13)
      Az eljárás nyelve: angol
      
         A kérdést előterjesztő bíróság
      
      Supreme Court of the United Kingdom
      
         Az alapeljárás felei
      
      
         Felperes: X
      
         Alperes: Kuoni Travel Ltd
      
         Az eljárásban részt vesz: ABTA Ltd
      
         Rendelkező rész
      
      A szervezett utazási formákról szóló, 1990. június 13–i 90/314/EGK tanácsi irányelv 5. cikke (2) bekezdésének harmadik francia bekezdését, amennyiben az az utazási csomag szervezőjének az ilyen utazásra vonatkozó – e szervező és egy fogyasztó között kötött, ezen irányelv által szabályozott – szerződésből eredő kötelezettségek megfelelő teljesítése alóli mentesülési okot ír elő, úgy kell értelmezni, hogy e kötelezettségek nemteljesítése vagy nem megfelelő teljesítése esetén, amely nemteljesítés vagy nem megfelelő teljesítés az említett szerződést teljesítő szolgáltató munkavállalójának cselekményeiből ered,
      
                  —
               
               
                  e munkavállaló e rendelkezés alkalmazásában nem tekinthető szolgáltatónak, és
               
            
                  —
               
               
                  az említett rendelkezés alapján a szervező nem mentesülhet az ilyen nemteljesítésből vagy nem megfelelő teljesítésből eredő felelőssége alól.
               
            
         (1)  HL C 328., 2019.9.30.